CELEX: 32021D0812
Language: hu
Date: 2021-05-10 00:00:00
Title: A Tanács (EU) 2021/812 határozata (2021. május 10.) az Európai Unió által az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott, kereskedelmi formációban ülésező Társulási Bizottságban és Társulási Tanácsban a közbeszerzéssel kapcsolatos jogszabályok végrehajtására irányuló, Grúzia kormánya által jóváhagyott átfogó ütemtervre vonatkozó kedvező vélemény tekintetében képviselendő álláspontról, valamint a társulási megállapodás XVI-B. melléklete 1. szakasza befejezésének elismeréséről

2021.5.21.   
               
               
                  HU
               
               
                  Az Európai Unió Hivatalos Lapja
               
               
                  L 180/147
               
            
         A TANÁCS (EU) 2021/812 HATÁROZATA
         (2021. május 10.)
         az Európai Unió által az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott, kereskedelmi formációban ülésező Társulási Bizottságban és Társulási Tanácsban a közbeszerzéssel kapcsolatos jogszabályok végrehajtására irányuló, Grúzia kormánya által jóváhagyott átfogó ütemtervre vonatkozó kedvező vélemény tekintetében képviselendő álláspontról, valamint a társulási megállapodás XVI-B. melléklete 1. szakasza befejezésének elismeréséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodást (1) (a továbbiakban: a megállapodás) az Unió az (EU) 2016/838 tanácsi határozattal (2) kötötte meg, és a megállapodás 2016. július 1-jén lépett hatályba.
                  
               
                     (2)
                  
                  
                     A megállapodás 145. cikkének (1) bekezdése úgy rendelkezik, hogy Grúziának a közbeszerzéssel kapcsolatos jogszabályok Grúziában történő végrehajtására vonatkozóan egy átfogó, határidőket és mérföldköveket megjelölő ütemtervet kell benyújtania a kereskedelmi formációban ülésező Társulási Bizottsághoz, amelynek valamennyi reformot tartalmaznia kell a jogszabályoknak az uniós vívmányokhoz való közelítése tekintetében.
                  
               
                     (3)
                  
                  
                     A megállapodás 145. cikkének (2) bekezdése értelmében a kereskedelmi formációban ülésező Társulási Bizottság által kinyilvánított kedvező véleményre van szükség ahhoz, hogy az átfogó ütemterv a Grúzia közbeszerzési jogszabályai uniós közbeszerzési vívmányokhoz való jogalkotási közelítésének végrehajtására irányuló referenciadokumentummá váljon.
                  
               
                     (4)
                  
                  
                     A megállapodás 146. cikkének (2) bekezdésével összhangban az uniós vívmányokhoz való közelítést egymást követő szakaszokban kell végrehajtani a megállapodás XVI-B. mellékletében meghatározott ütemezés szerint. Az egyes szakaszok végrehajtását a megállapodás 408. cikkének (4) bekezdésében meghatározott kereskedelmi formációban ülésező Társulási Bizottságnak kell értékelnie, és ez az említett bizottság pozitív értékelését követően a piacra jutás kölcsönös biztosítását kell, hogy eredményezze a megállapodás XVI-B. mellékletében meghatározottak szerint.
                  
               
                     (5)
                  
                  
                     A kereskedelmi formációban ülésező Társulási Bizottságnak az 1/2014 EU–Grúzia társulási tanácsi határozat (3) II. mellékletében meghatározott eljárási szabályzata 11. cikkének (2) bekezdésével összhangban határozatot kell elfogadnia, amelyben véleményt nyilvánít a Grúzia kormánya által jóváhagyott átfogó ütemtervről, valamint értékelést ad a grúz jogszabályoknak az uniós vívmányokhoz való eddigi közelítéséről a megállapodás XVI-B. mellékletében meghatározott 1. szakasz befejezésekor. Az említett ütemtervet Grúzia kormánya a 2018. január 22-i 154. sz. és a 2020. június 12-i 974. sz. rendelettel módosított, „A Grúzia és az EU közötti, a mélyreható és átfogó szabadkereskedelmi megállapodás (DCFTA) hatálya alá tartozó kötelezettségeknek való megfelelés érdekében a közbeszerzési területen tervezett változásokról” című, 2016. március 31-i 536. sz. kormányrendeletben hagyta jóvá.
                  
               
                     (6)
                  
                  
                     A megállapodás XVI-B. mellékletében meghatározott 1. szakasz befejezésének elismerését követően a Társulási Tanácsnak az 1/2014 EU–Grúzia társulási tanácsi határozat I. mellékletében meghatározott eljárási szabályzata 11. cikkének (2) bekezdésével összhangban határozatot kell hoznia a központi kormányzati szervek beszerzései tekintetében a kölcsönös piacra jutásnak a megállapodás XVI-B. mellékletével összhangban történő biztosításáról.
                  
               
                     (7)
                  
                  
                     Helyénvaló meghatározni az Unió által a kereskedelmi formációban ülésező Társulási Bizottságban és a Társulási Tanácsban képviselendő álláspontot, mivel a tervezett határozatok kötelező érvényűek lesznek az Unióra nézve,
                  
               ELFOGADTA EZT A HATÁROZATOT:
         
            1. cikk
            Az Unió által a kereskedelmi formációban ülésező Társulási Bizottságban a Grúzia kormánya által jóváhagyott átfogó ütemterv, valamint a megállapodás XVI-B. mellékletében meghatározott 1. szakasz befejezése tekintetében képviselendő álláspont a kereskedelmi formációban ülésező Társulási Bizottság határozattervezetén (4) alapul.
         
         
            2. cikk
            Az Unió által a Társulási Tanácsban a kölcsönös piacra jutásnak a megállapodás XVI-B. mellékletével összhangban történő biztosítása tekintetében képviselendő álláspont a Társulási Tanács határozattervezetén  (4) alapul.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. május 10-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 261., 2014.8.30., 4. o.
         
         
            (2)  A Tanács (EU) 2016/838 határozata (2016. május 23.) az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő megkötéséről (HL L 141., 2016.5.28., 26. o.).
         
            (3)  Az EU–Grúzia társulási tanács 1/2014. sz. határozata (2014. november 17.) a saját és a Társulási Bizottság, valamint az albizottságok eljárási szabályzatának elfogadásáról [2015/2261] (HL L 321., 2015.12.5., 60. o.).
         
            (4)  Lásd az ST 7791/21 dokumentumot a http://register.consilium.europa.eu oldalon.